รีวิวกองทุน MRENEW: นับหนึ่งช่วงเวลาที่พลังงานกับความยั่งยืนมาบรรจบกันอย่างลงตัว - FINNOMENA
รีวิวกองทุน MRENEW กองทุนที่เน้นลงทุนในหุ้นของบริษัทที่เกี่ยวข้องกับการใช้พลังงานอย่างยั่งยืน!
8 ก.ย. 2564

โทมัส เอดิสัน นำพาโลกให้รู้จักกับระบบไฟฟ้า… จากนั้นบริษัทโครงสร้างพื้นฐานด้านไฟฟ้าก็เป็นหุ้นที่ขาดไม่ได้ในพอร์ตเมื่อเศรษฐกิจตกต่ำ
อเล็กซานเดอร์ เกรแฮม เบลล์ ทำให้โลกเล็กลงด้วยโทรศัพท์… ครั้งหนึ่ง Nokia เคยครองโลกโทรศัพท์ และยังอยู่ในความทรงจำใครหลายคน
คาร์ล เบนซ์ พลิกโฉมพาหนะจากรถม้าเป็นรถยนต์… สร้างงาน สร้างรายได้มหาศาล จนบริษัทรถยนต์กลายเป็นบริษัทยักษ์ใหญ่ในทุกวันนี้
สตีฟ จ๊อปส์ ใช้ iPhone ย่อโลกทั้งใบมาอยู่ในกำมือทุกคน… Apple นับหนึ่งเรื่องราวที่เปลี่ยนชีวิตประจำวันทุกคนไปตลอดกาล
รูปที่ 1 Steve Jobs เปิดตัว iPhone เมื่อปี 2007 I Source: youtube.com as of 19/12/2020
เวลาเดินต่อไป สิ่งที่ครั้งหนึ่งเคยเป็นนวัตกรรมกลับถูกแซงหน้าด้วยคำว่านวัตกรรมครั้งแล้วครั้งเล่า จนปี 2020 ไวรัส COVID-19 แพร่ระบาดไปทั่วโลก สร้างจุดเปลี่ยนอีกครั้งที่ทำให้ธุรกิจและตลาดการเงินรู้สึกว่าถึงเวลาแล้วกับ Next Normal ซึ่งหนึ่งในกระแสที่เริ่มเด่นชัดในปรากฏการณ์ครั้งนี้ ก็คือการใช้พลังงานอย่างยั่งยืน (Sustainable Energy) ประเด็นนี้ไม่ใช่สิ่งที่ได้แค่จินตนาการถึงอนาคต แต่เริ่มนับหนึ่งแล้วเมื่อนายโจ ไบเดน ว่าที่ประธานาธิบดีสหรัฐฯ ประกาศให้ประเด็นพลังงานสะอาดเป็นหนึ่งในนโยบายสำคัญ
รูปที่ 2 อดีตประธานาธิบดีบารัค โอบามาและนายโจ ไบเดน เมื่อครั้งดำรงตำแหน่งรองประธานาธิบดีเยี่ยมชมแผงโซลาร์เซลล์เมื่อปี 2016 I Source: https://www.technologyreview.com/2016/01/12/163900/sotu-2016-obamas-energy-and-climate-legacy/ as of 19/12/2020
ความสำคัญของประเด็นดังกล่าวชัดเจนยิ่งขึ้น เพราะไม่เพียงแต่สหรัฐฯ เท่านั้นที่จะนำเรื่องดังกล่าวมาทำให้เกิดขึ้นจริง แต่หลายประเทศที่สำคัญทั่วโลกให้ความสำคัญในระดับที่เข้าไปอยู่ในนโยบายหรืออุตสาหกรรมที่ได้รับการอุดหนุนจากมาตรการกระตุ้นเศรษฐกิจ เช่น ที่ประชุมผู้นำประเทศสหภาพยุโรปมีมติว่าภายในปี 2030 จะลดการปล่อยคาร์บอนลงให้ได้อย่างน้อย 55% ของระดับเมื่อปี 1990 ส่วนญี่ปุ่นที่อัดฉีดมาตรการกระตุ้นอีกระลอกจะมีงบส่วนหนึ่งถูกจัดสรรให้กับการพัฒนาพลังงานสะอาดอีกด้วย
รูปที่ 3 สัดส่วนรถยนต์แต่ละประเภทที่ขายได้แบบรายเดือนในยุโรป I Source: https://www.jato.com/in-september-2020-for-the-first-time-in-european-history-registrations-for-electrified-vehicles-overtook-diesel/
การพิสูจน์ตัวเองที่ชัดเจนที่สุดหนีไม่พ้นยอดขายรถยนต์ไฟฟ้า ทั้งในยุโรปที่แซงหน้ารถยนต์ดีเซลไปเรียบร้อยแล้ว เช่นเดียวกับยอดขายในประเทศจีนที่เติบโตขึ้นเมื่อเทียบกับปีที่แล้ว
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
แนะนำกองทุน MRENEW
เมื่อมีความน่าสนใจขนาดนี้ ถึงเวลาแนะนำกองทุน MRENEW จากบลจ. MFC ที่มีนโยบายลงทุนในกองทุน BGF Sustainable Energy Fund (กองทุนหลัก) ในชนิดหน่วยลงทุน (share class) “D2” ในสกุลเงิน เหรียญดอลลาร์สหรัฐฯ จาก BlackRock
รูปที่ 4 ธีมการลงทุนหลักของกองทุน BlackRock Sustainable Energy Fund I Source: BlackRock Sustainable Energy Fund as of October 2020
กองทุน BGF Sustainable Energy Fund เป็นกองทุนที่เน้นลงทุนในหุ้นของบริษัทที่เกี่ยวข้องกับการใช้พลังงานอย่างยั่งยืน ภายใต้ 3 ธีมหลัก ประกอบด้วย
Clean Power
Energy Efficiency
Clean Transportation
รูปที่ 5 ขั้นตอนพิจารณาการลงทุนของกองทุน BlackRock Sustainable Energy Fund I Source: BlackRock Sustainable Energy Fund as of October 2020
ภายใต้การบริหารพอร์ตจาก BlackRock มี 4 ขั้นตอนที่ใช้พิจารณาคัดเลือกหุ้นเพื่อลงทุน ดังนี้
Investment universe
ประชุมทีมบริหารกองทุนรายสัปดาห์โดยพิจารณาข้อมูลเชิงลึกของภาพรวมอุตสาหกรรมทั้งหมด
Macro and industry view
เยี่ยมชมและพบทีมบริหารของบริษัท พิจารณาโครงสร้างการเงินรวมไปถึงมาตรฐาน ESG
Company template
ขั้นตอนที่ทีมบริหารจะถกเถียงทุกด้านทุกมุมของหุ้นที่กำลังพิจารณา นอกจากนั้นยังใช้ Risk & Quantitative Analysis (RQA) เพื่อวิเคราะห์ความเสี่ยงทั้งแบบ forward looking และย้อนหลังด้วยข้อมูลสถิติ เพื่อชี้ให้ Portfolio manager เห็นว่าการมีหุ้นดังกล่าวเป็นองค์ประกอบในพอร์ตจะมีความเสี่ยงอะไร และต้องระมัดระวังอย่างไร
Portfolio
หลังผ่านขั้นตอนการคัดเลือกแล้ว จะได้พอร์ตการลงทุนแบบ High conviction เน้นลงทุนหุ้นเพียง 30-60 บริษัท ตรวจสอบเหตุการณ์ที่จะสร้างผลกระทบต่อหุ้นในพอร์ตการลงทุน
รูปที่ 6 สัดส่วนการลงทุนในแต่ละอุตสาหกรรมของกองทุน BlackRock Sustainable Energy Fund Class D2 USD I Source: BlackRock Sustainable Energy Fund as of November 2020
พอร์ตการลงทุนมีสัดส่วนใน 3 ธีมหลักที่ใกล้เคียงกัน โดยมีสัดส่วนหลักในระดับอุตสาหกรรมอยู่ในกลุ่มหุ้นเทคโนโลยีและสาธารณูปโภค
รูปที่ 7 Top 10 holdings ของกองทุน BlackRock Sustainable Energy Fund Class D2 USD I Source: BlackRock Sustainable Energy Fund as of November 2020
สำหรับหุ้นใน Top 10 holdings ของกองทุนก็มีธุรกิจและผลิตภัณฑ์ที่น่าสนใจมาก ซึ่งต้องขอพาไปรู้จักกันหน่อย
รูปที่ 8 ธุรกิจหลักของ Samsung SDI I Source: samsungsdi.com as of 19/12/2020
เริ่มกันที่ Samsung SDI ดำเนินธุรกิจแบตเตอรี่ Li-ion ทั้งขนาดเล็กและสำหรับใช้กับรถยนต์ไฟฟ้า พร้อมด้วยระบบจัดเก็บพลังงาน นอกจากนี้ยังผลิตวัสดุที่ใช้กับเซมิคอนดักเตอร์ หน้าจอ LCD และ OLED โดยรายได้บริษัทเติบโตต่อเนื่องตั้งแต่ปี 2016 เช่นเดียวกับกำไรสุทธิ มีเพียงปี 2019 ที่กำไรสุทธิหดตัวจากการลงทุนขยายกำลังการผลิต
รูปที่ 9 รถยนต์ขับเคลื่อนอัตโนมัติของ Hyundai ที่ใช้อุปกรณ์อิเล็กทรอนิกส์จาก ON Semiconductor I Source: onsemi.com as of 19/12/2020
ไปต่อกันที่ ON Semiconductor ผู้ผลิตเซมิคอนดักเตอร์เพื่อเพิ่มประสิทธิภาพการใช้พลังงาน บริหารการใช้พลังงาน เซนเซอร์ รวมไปถึงการประมวลผล ซึ่งตอบโจทย์กับอุตสาหกรรมยานยนต์ อุปกรณ์อิเล็กทรอนิกส์ รวมไปถึงระบบพลังงานกลุ่มอุตสาหกรรมและ Cloud ในด้านรายได้ก็เติบโตต่อเนื่องตั้งแต่ปี 2016 เช่นเดียวกับกำไรสุทธิ ซึ่งบริษัทได้มีการลงทุนเพิ่มเพื่อขยายกำลังการผลิต ทำให้กำไรสุทธิของปี 2019 ลดลง
แน่นอนว่าท้ายที่สุดแล้วไม่ว่าหุ้นจะมีความน่าสนใจขนาดไหน ผลตอบแทนยังเป็นสิ่งที่ต้องพิจารณาเช่นกัน
รูปที่ 10 ผลตอบแทนย้อนหลังในแต่ละปีของกองทุน BlackRock Sustainable Energy Fund Class D2 USD I Source: BlackRock Sustainable Energy Fund as of October 2020
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
พิจารณาผลตอบแทนย้อนหลัง 5 ปี พบว่ากองทุนสามารถสร้างผลตอบแทนได้สูงกว่าดัชนีอ้างอิงอย่าง MSCI ACWI สิ่งที่น่าสนใจอยู่ที่ผลตอบแทนย้อนหลัง 1 ปี ที่กองทุนสามารถสร้างผลตอบแทนสูงกว่าดัชนีอ้างอิงได้อย่างโดดเด่น สอดคล้องกับแนวโน้มการเติบโตและทำกำไรของหุ้นในกลุ่มพลังงานยั่งยืนที่เริ่มพิสูจน์ตัวเองได้แล้ว
รูปที่ 11 ระยะเวลาและสัดส่วนครัวเรือนในสหรัฐฯ ที่ใช้แต่ละนวัตกรรมในอดีต I Source: BlackRock Sustainable Energy Fund as of October 2020
40 คือระยะเวลาในหลักปี นับตั้งแต่บ้านในสหรัฐฯ เริ่มใช้ไฟฟ้าจนได้ใช้กันครบทุกบ้าน
32 คือระยะเวลาในหลักปี นับตั้งแต่บ้านในสหรัฐฯ เริ่มใช้ตู้เย็นจนได้ใช้กันครบทุกบ้าน
10 คือระยะเวลาในหลักปี นับตั้งแต่สหรัฐฯ เริ่มใช้อินเทอร์เน็ตจนเข้าถึงแล้วกว่า 90% ของผู้คนทั่วประเทศ
ส่วน Smart phone ใช้เวลาเพียง 7 ปี ทำให้ผู้คนในสหรัฐฯ 80% หันมาใช้กัน
แล้วกับนวัตกรรมด้านสิ่งแวดล้อมแม้อาจไม่รวดเร็วจนเป็นปรากฏการณ์เหมือนอย่างที่ Smart phone เคยทำไว้ แต่ก็คงไม่ต้องเสียเวลายาวนานเหมือนอย่างไฟฟ้าหรือตู้เย็น และก็เริ่มนับ 1 ไปแล้วในปี 2020 นี้เอง
CrisisMan
อ่านเพิ่มเติม – ลงทุนแบบ “ESG” คว้าโอกาสสร้างผลตอบแทนจากการดำเนินธุรกิจอย่างยั่งยืน
อ่านเพิ่มเติม – ESG การลงทุนเพื่ออนาคต ทางเลือกใหม่จากความ ‘ยั่งยืน’
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
Source:
BlackRock Sustainable Energy Fund presentation October 2020
https://www.blackrock.com/americas-offshore/en/products/229878/blackrock-new-energy-d2-usd-fund
https://www.mckinsey.com/industries/oil-and-gas/our-insights/the-future-is-now-how-oil-and-gas-companies-can-decarbonize
https://www.mckinsey.com/business-functions/sustainability/our-insights/powering-up-sustainable-energy
https://www.energydigital.com/sustainability/innova-energy-secures-pound30-million-debt-funding-natwest
https://www.blackrock.com/americas-offshore/en/products/229878/blackrock-new-energy-d2-usd-fund
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน | ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต | ผู้ลงทุนอาจมีความเสี่ยงจากอัตราแลกเปลี่ยน เนื่องจากการป้องกันความเสี่ยงขึ้นอยู่กับดุลพินิจของผู้จัดการกองทุน  | สอบถามข้อมูลเพิ่มเติมหรือขอรับหนังสือชี้ชวนได้ที่บริษัทหลักทรัพย์นายหน้าซื้อขายหน่วยลงทุน ฟินโนมีนา จำกัด ในช่วงเวลาวันทำการตั้งแต่ 09:00-17:00 น. ที่หมายเลขโทรศัพท์ 02 026 5100 และทาง LINE “@FINNOMENAPORT”
แท็ก:
Advance
Article
FINNOMENA FUND REVIEW
MRENEW-A
MRENEW-D
Product Info
Short Content
แชร์บทความ:
ผู้เขียน
CrisisMan
ไม่ได้เรียนการเงิน แต่มีความเชื่อว่าเรื่องของการเงินต้องใช้เวลา และการจัดพอร์ต ทำให้เริ่มศึกษาและลงทุนด้วยตัวเองตั้งแต่เริ่มทำงาน